b'\n_START_ARTICLE_\nStatens petroleumsfond\n_START_PARAGRAPH_\nStatens petroleumsfond var et norsk statlig fond som ble opprettet 22. juni 1990. Det endret navn til Statens pensjonsfond \xe2\x80\x93 Utland 1. januar 2006._NEWLINE_Statens petroleumsfond hadde som form\xc3\xa5l \xc3\xa5 forvalte de norske petroleumsinntektene. Fondet ble hvert \xc3\xa5r tilf\xc3\xb8rt inntekter tilsvarende statens netto kontantstr\xc3\xb8m fra Norges petroleumsvirksomhet, samt avkastningen av fondets formue. Fra fondet ble det i tillegg trukket et bel\xc3\xb8p for \xc3\xa5 dekke det oljekorrigerte underskuddet p\xc3\xa5 statsbudsjettet. Dette bel\xc3\xb8pet skulle i henhold til handlingsregelen ikke v\xc3\xa6re st\xc3\xb8rre enn fire prosent av fondets verdi, men denne regelen ble jevnlig overskredet siden den ble innf\xc3\xb8rt i 2001._NEWLINE_Finansdepartementet hadde det rettslige ansvaret for forvaltningen av fondet, mens Norges Bank hadde ansvaret for den operative forvaltningen, i samsvar med retningslinjer gitt av Finansdepartementet. Alle fondets midler ble investert i utlandet, b\xc3\xa5de i aksjer, obligasjoner og andre renteb\xc3\xa6rende verdipapirer._NEWLINE_I perioden 1990\xe2\x80\x9395 ble statsbudsjettene gjort opp med underskudd, og det ble derfor ikke opparbeidet kapital i fondet. Det f\xc3\xb8rste innskuddet i fondet ble dermed gjort i 1996. Ved utgangen av tredje kvartal 2005 var den samlede verdien av fondet p\xc3\xa5 1281 milliarder kroner, etter en \xc3\xb8kning p\xc3\xa5 74 milliarder kroner i f\xc3\xb8rste kvartal, 53 milliarder i annet kvartal og 97 milliarder i tredje kvartal. Avkastningen i 2004 var p\xc3\xa5 8,9 prosent.'